રાજકારણમાં પરિવારવાદનો વિવાદ હવે યુએસમાં પણ થાય તો નવાઈ નહીં. યુએસના રાજદૂત નિક્કી હેલીના રાજીનામા વિવાદ બાદ હવે ટ્રમ્પની પુત્રી ઈવાંકાને આ પદ માટે નિયુક્ત કરાય તેવી સંભાવના છે. અમેરિકાના રાષ્ટ્રપતિ ડોનાલ્ડ ટ્રમ્પે જણાવ્યું કે જો તેમને ભાઈ-ભત્રીજાવાદની ફરિયાદો નહીં મળે તો તેમની દીકરી ઈવાંકા સંયુક્ત રાષ્ટ્રમાં દેશના રાજદૂત તરીકે પ્રભાવશાળી સાબિત થશે. ટ્રમ્પે મંગળવારે વ્હાઇટ હાઉસમાં જણાવ્યું કે ઇવાંકા પ્રભાવશાળી સાબિત થશે. તેને ભાઈ-ભત્રીજાવાદથી કંઇ લેવા-દેવા નથી, પરંતુ હું તમને જણાવવા માંગુ છું કે જે લોકો જાણે છે તેમણે ખબર છે કે ઇવાંકા પ્રભાવશાળી સાબિત થશે. પરંતુ તમે જાણો છો કે ત્યારબાદ મારા પર ભાઈ-ભત્રીજાવાદનો આરોપ લાગશે. '